Επίσκοπος Αμορίου Νικηφόρος

Ο Επίσκοπος Αμορίου Νικηφόρος (κατά κόσμον Κωνσταντίνος Ψυχλούδης, Άδενδρο Θεσσαλονίκης, 1958), είναι Έλληνας ιεράρχης και βοηθός επίσκοπος του Οικουμενικού Πατριαρχείου Κωνσταντινουπόλεως, που υπηρετεί ως Ηγούμενος της Ιεράς Πατριαρχικής και Σταυροπηγιακής Μονής Βλατάδων Θεσσαλονίκης.

 Βιογραφικό 
Ο κατά κόσμον Κωνσταντίνος Ψυχλούδης γεννήθηκε στο Άδενδρο Θεσσαλονίκης το 1958. Αποφοίτησε από την Παιδαγωγική Σχολή Α.Π.Θ. το 1978 και από τη Θεολογική Σχολή του ίδιου Πανεπιστημίου το 1985. Αναγορεύθηκε διδάκτορας της Θεολογικής Σχολή του ίδιου Πανεπιστημίου. Διάκονος χειροτονήθηκε στις 26 Οκτωβρίου 1980 από τον Μητροπολίτη Νεαπόλεως και Σταυρουπόλεως κυρό Διονύσιο (Λαδόπουλο) και Πρεσβύτερος στις 30 Ιουνίου 1985 από τον Μητροπολίτη Τυρολόης και Σερεντίου κυρό Παντελεήμονα. Στις 30 Αυγούστου 2012 διορίστηκε Ηγούμενος της Ιεράς Πατριαρχικής και Σταυροπηγιακής Μονής Βλατάδων Θεσσαλονίκης.

Στις 2 Φεβρουαρίου 2014 χειροτονήθηκε στον Πατριαρχικό Ναό Αγίου Γεωργίου στο Φανάρι Κωνσταντινουπόλεως Τιτουλάριος Επίσκοπος Αμορίου. Τη χειροτονία τέλεσε ο τότε Μητροπολίτης Χαλκηδόνος Αθανάσιος, συμπαραστατούμενος από τους Μητροπολίτες Μιλήτου Απόστολο, Ικονίου Θεόληπτο, Λαγκαδά, Λητής και Ρεντίνης κυρό Ιωάννη και Κυδωνιών Αθηναγόρα.

Αμοριου
Κατηγορία:Μονή Βλατάδων